OPĆA ŽUPANIJSKA BOLNICA VINKOVCI

SANACIJSKI UPRAVITELJ

Ur. broj: 01-10945/15

U Vinkovcima, 30. prosinca 2015. godine

Temeljem članka 21. Statuta Opće županijske bolnice Vinkovci i obavijesti Ministarstva zdravlja Republike Hrvatske o dopuni plana specijalizacija i užih specijalizacija za 2015. godinu, klasa: 131-01/15-01/131, ur. broj: 534-04-1-2/2-15-3 od 18. svibnja 2015. godine, objavljuje se

**NATJEČAJ ZA IZBOR**

**doktora medicine (m/ž) za upućivanje na specijalizaciju iz:**

-anesteziologije, reanimatologije i intenzivne medicine-1 izvršitelj

-hitne medicine-8 izvršitelja

-endokrinologije i dijabetologije-1 izvršitelj

-kardiologije-1 izvršitelj

-opće kirurgije- 1 izvršitelj

-patologije-2 izvršitelja

-psihijatrije-1 izvršitelj

-pedijatrije-1 izvršitelj

-pulmologije-1 izvršitelj

-transfuzijske medicine-1 izvršitelj

UVJETI KOJE MORAJU ISPUNJAVATI PRISTUPNICI:

-zdravstveni radnik sa završenim integriranim preddiplomskim i diplomskim studijem zdravstvenog usmjerenja, stručnog zvanja doktor medicine,

-s važećim odobrenjem za samostalan rad

te drugi uvjeti prema Pravilniku o specijalističkom usavršavanju doktora medicine (NN br. 100/11, 133/11, 54/12, 49/13, 139/14 i 116/15) i Pravilniku o mjerilima za prijam specijalizanata (NN br 83/15).

Uz ponudu i kratki životopis potrebno je priložiti slijedeće dokaze o ispunjavanju uvjeta natječaja i za primjenu mjerila za utvrđivanje redoslijeda:

-preslik diplome o završenom medicinskom fakultetu,

-presliku odobrenja za samostalan rad,

-presliku prijepisa položenih ispita na studiju,

-presliku potvrde o općem prosjeku ocjena tijekom studija te duljini trajanja studija,

-presliku nagrada za vrijeme studija,

-presliku potvrde o statusu poslijediplomskog doktorskog studija,

-popis objavljenih radova i kopije radova,

-preslik ugovora o radu ako je pristupnik radio u primarnoj zdravstvenoj zaštiti

-ispis staža iz Hrvatskog zavoda za mirovinsko osiguranje

-preslik dokaza o sudjelovanju u Domovinskom ratu, sukladno Zakonu o pravima hrvatskih branitelja iz Domovinskog rata i članova njihovih obitelji

Na natječaj se mogu javiti osobe oba spola. Radni odnos zasniva se na neodređeno vrijeme.

Ponude sa životopisom i dokazima o ispunjavanju traženih uvjeta dostavljaju se u Opću županijsku bolnicu Vinkovci, u Odjel za pravne, kadrovske i opće poslove s naznakom *„Povjerenstvo za specijalizaciju iz -navesti granu specijalizacije˝,* Zvonarska 57, Vinkovci, u roku od 10 dana od dana objavljivanja natječaja u Večernjem listu, zaključno dne 13. siječnja 2016. godine.

Pristupnici koji dostave pravovremene i potpune ponude sa svim prilozima i dokazima, prije izbora biti će putem elektroničke pošte pozvani na razgovor s Povjerenstvom, a najkasnije u roku od 30 dana od isteka roka za podnošenja ponuda po natječaju.

Odluka o izboru pristupnika bit će donesena i javno objavljena u roku od 20 dana od dana razgovora s Povjerenstvom.

Sanacijski upravitelj:

Dubravko Korenika, mag.oec.